พล.ต.วีรัณ ฉันทศาสตร์โกศล เลขานุการกองทัพบก และในฐานะผู้บังคับบัญชาต้นสังกัด กล่าวถึงกรณีที่ ร.ท.หญิง สุณิสา เลิศภควัต ผู้เขียนหนังสือ "ทักษิณ : where are you" ขาดราชการโดยไม่แจ้งต้นสังกัดว่า เบื้องต้นตนรับแจ้งจากทางสถานีวิทยุโทรทัศน์กองทัพบกช่อง 5 (ททบ.5) ว่าร.ท.หญิง สุณิสาลาพักผ่อนช่วงวันที่ 30 พฤษภาคม-1 มิถุนายน โดยให้เหตุผลว่าอยู่ในประเทศ แต่ปรากฏภายหลังว่าอยู่ต่างประเทศ ซึ่งในวันที่ 3 มิถุนายน ได้โทรศัพท์มาบอกว่าหนังสือเดินทางหาย จึงขอลาต่อถึงวันที่ 20 มิถุนายน ซึ่ง ททบ.5 ได้รวบรวมความผิดที่ปรากฏหลายครั้งที่กระทำผิดวินัย และได้ส่งตัวคืนมายังสำนักงานเลขานุการกองทัพบกพล.ต.วีรัณ กล่าวว่า วันนี้ ร.ท.หญิง สุณิสาได้มารายงานตัวเรียบร้อยแล้ว แต่ปรากฏว่าไปทำเรื่องเช่นนี้ขึ้นมาก็แสดงว่าการเดินทางออกนอกราชอาณาจักรไม่ได้ลาราชการกับรัฐมนตรีว่าการกระทรวงกลาโหม ซึ่งมอบอำนาจให้ ผู้บัญชาการทหารบกเป็นผู้อนุมัติ โดยเจ้าตัวไม่ได้มีการลาอย่างถูกต้อง ซึ่งไม่สามารถกระทำได้ ส่วนกรณีที่ ร.ท.หญิง สุณิสา ไปเขียนหนังสือเป็นคนละเรื่องกันก็ว่ากันไปเรื่องของเรื่องนายทหารสัญญาบัตรคนใดก็แล้วแต่ ถ้าออกนอกราชอาณาจักรโดยไม่ได้รับอนุญาต ก็ต้องตั้งคณะกรรมการสอบสวน เราไม่ได้เลือกปฏิบัติ ใครทำผิดก็เหมือนกันหมด ขณะนี้ผมจะประสานกับกรมกำลังพลทหารบกจะตั้งคณะกรรมการสอบสวนเอง หรือจะมอบหมายให้สำนักงานเลขานุการกองทัพบกต้นสังกัดสอบสวนเอง ซึ่งทุกอย่างเป็นไปตามระเบียบ ขณะนี้อยู่ระหว่างประสานกับกรมกำลังพล ซึ่งแน่นอนต้องตั้งคณะกรรมการสอบสวนแน่ พล.ต.วีรัณ กล่าว
ผู้เขียนหนังสือ "ทักษิณ : where is You" เป็นผู้เขียนหนังสือของใคร 
พล.ต.วีรัณ ฉันทศาสตร์โกศล เลขานุการกองทัพบก